
Akusztikus lokalizáció

Napjainkban egyre nagyobb a robotok térhódítása. Az autonóm módon működő robotok számos szenzort tartalmazhatnak, úgy mint fény-,hang-, távolság- stb. érzékelő. A dolgozatban bemutatott rendszer egy tetszőleges hangforrás helyét határozza meg, így egyike lehet az adott robotra felkerülő szenzoroknak. A hangforrás helyének detektálásával a robot akár emberi hanggal irányítható, oly módon, hogy utasításokat ad az irányító a robotnak arra nézve, hogy hozzá képest milyen irányba és mekkora utat kell megtenni. Az általam készített eszköz a hangforrás helyét határozza meg. Ennek értelmében számos más elhasználási területe is lehet. Születtek már hasonló feladatot megvalósító eszközök, viszont a megvalósítás elvében vannak eltérések. A TDK dolgozatom célja bemutatni az eszközt és működését.



